《郊行集句》
元代·仇远

今日我重九，无钱对菊花。
昨夜雨鸣渠，既雨晴亦佳。
出郭望西郊，山林迹示赊。
顾忧斯人饥，僵仆乱如麻。
渊明胡不归，吾居已及瓜。
岂无一尊酒，谁敢负年华。
聊为山水行，玩奇石路斜。
门生与儿子，邀我至田家。
留连向暮归，烂醉是生涯。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。